4 Yehova wangulutirizga kulongoro ndi Mozesi ndipu wangukamba kuti:2 “Kambiya Ayisirayeli kuti, ‘Asani munthu wabuda kwambula kuziŵa,+ mwakuchita chimoza mwa vinthu vo Yehova wakukaniza, muchitengi ivi:3 “‘Asani wasembi yo wakusankhika*+ wabuda+ ndipu wachitiska kuti ŵanthu wosi aje ndi mulandu, wazengi ndi tholi* linthulumi lambula kalema kuti liperekeki kwaku Yehova nge sembi ya ubudi chifukwa cha ubudi wo wachita.+4 Tholi lo, wazengi nalu pakhomu la chihema chakukumanaku+ pa masu paku Yehova. Waŵikengi janja laki pamutu wa tholi lo, ndipu walibayengi pa masu paku Yehova.+5 Pavuli paki, wasembi yo wakusankhika*+ watongi zinyaki mwa ndopa za tholi lo, ndipu waserengi nazu muchihema chakukumanaku.6 Wasembi yo wabizgengi chikumbu chaki mundopa+ zo, ndipu wazinthonyezengi pasi panthazi pa ketani ya mumalu ngakupaturika maulendu 7,+ pa masu paku Yehova.7 Wasembi yo, wapakengi zinyaki mwa ndopa za tholi lo kumasengwi nga guŵa la sembi za vakununkhira,+ lo le pa masu paku Yehova muchihema chakukumanaku. Ndopa zinyaki zosi wazidirengi musina mwa guŵa la sembi zakupiriza+ lo le pafupi ndi khomu la chihema chakukumanaku.8 “‘Pavuli paki, watongeku mafuta ngosi nga tholi linthulumi la sembi ya ubudi. Watongeku mafuta ngakubwalu kwa matumbu, mafuta nga kumatumbu,9 ndipuso sana zosi ziŵi ndi mafuta nga kusana zo, ngo nge pafupi ndi chiwunu. Watongeku so mafuta nga kuchiŵindi limoza ndi sana.+10 Vinthu venivi viyananengi ndi vo vitoleka ku ng’ombi yinthulumi ya sembi ya chimangu.+ Ndipu wasembi waviwotchengi paguŵa la sembi zakupiriza kuti visunkhi josi.11 “‘Kweni chikopa cha tholi lo, nyama yaki yosi limoza ndi mutu waki, viboda vaki kweniso mavi ngaki,+12 kung’anamuwa tholi losi, walutengi nalu kubwalu kwa msasa kumalu ngambula kufipiskika ko adira vyotu* ndipu waliwotchengi pamotu wa nkhuni.+ Watenere kuliwotche ko adira vyotu.13 “‘Asani Ayisirayeli wosi ŵe* ndi mulandu chifukwa chakuti achita ubudi kwambula kuziŵa+ kweni mpingu* waziŵa cha kuti Ayisirayeli achita chinthu cho Yehova wakuŵakaniza,+14 ndipu pavuli paki ubudi wo waziŵika, mpingu* utongi tholi linthulumi la sembi ya ubudi ndipu ulutengi nalu panthazi pa chihema chakukumanaku.15 Ŵara ŵa Ayisirayeli aŵikengi manja ngawu pamutu wa tholi lo pa masu paku Yehova ndipu tholi lo libayikengi pa masu paku Yehova.16 “‘Pavuli paki, wasembi yo wakusankhika* walutengi ndi zinyaki mwa ndopa za tholi lo muchihema chakukumanaku.17 Wasembi yo, wabizgengi chikumbu chaki mundopa zo ndipu wazinthonyezengi pasi panthazi pa ketani+ maulendu 7, pa masu paku Yehova.18 Pavuli paki, wapakengi zinyaki mwa ndopa zo kumasengwi nga guŵa la sembi+ lo le pa masu paku Yehova muchihema chakukumanaku. Ndopa zinyaki zosi wazidirengi musina mwa guŵa la sembi zakupiriza lo le pafupi ndi khomu la chihema chakukumanaku.+19 Watongeku mafuta ngosi nga tholi lo ndipu wangawotchengi paguŵa la sembi kuti ngasunkhi josi.+20 Tholi ili wachiti nalu nge mo wanguchitiya ndi tholi lakwamba la sembi ya ubudi. Venivi ndivu wasembi wachitengi kuti wabenekere maubudi ngawu+ ndipu Chiuta waŵagowokiyengi.21 Tholi lo walutengi nalu kubwalu kwa msasa ndipu waliwotchengi nge mo wanguwotche tholi lakwamba.+ Iyi ndi sembi ya ubudi ya Ayisirayeli wosi.+22 “‘Asani mulongozgi+ wabuda kwambula kuziŵa, ndipu we ndi mulandu chifukwa chakuti wachita vinthu vo Yehova Chiuta waki wakukaniza,23 pamwenga asani waziŵa kuti wabuda chifukwa chakuti waswa dangu, wazengi ndi mwana wa mbuzi munthulumi wambula kalema kuti yije sembi yaki.24 Iyu waŵikengi janja laki pamutu wa mbuzi yo ndipu wayibayengi pa masu paku Yehova,+ pamalu ngo abayiyapu nyama yo yiperekeka nge sembi yakupiriza. Yeniyi ndi sembi ya ubudi.25 Wasembi watongi zinyaki mwa ndopa za sembi ya ubudi ndi chikumbu chaki ndipu wazipakengi kumasengwi+ nga guŵa la sembi zakupiriza ndipu ndopa zinyaki zosi wazidirengi musina mwa guŵa la sembi zakupiriza.+26 Wawotchengi mafuta ngosi nga mbuzi yo paguŵa la sembi kuti ngasunkhi josi nge mo achitiya ndi mafuta nga sembi ya chimangu.+ Wasembi wabenekeriyengi ubudi wa mulongozgi yo ndipu Chiuta wamugowokiyengi.27 “‘Asani munthu munyaki weyosi wabuda kwambula kuziŵa ndipu we ndi mulandu chifukwa chakuti wachita vinthu vo Yehova wakukaniza,+28 pamwenga asani waziŵa kuti wachita ubudi, wazengi ndi mwana wa mbuzi munthukazi kuti waperekeki nge sembi chifukwa cha ubudi wo wachita.29 Iyu waŵikengi janja laki pamutu wa mbuzi yo yiperekekengi nge sembi ya ubudi ndipu wayibayengi pamalu ngo abayiyapu nyama yo yiperekeka nge sembi yakupiriza.+30 Wasembi watongi zinyaki mwa ndopa za mbuzi yo ndi chikumbu chaki ndipu wazipakengi kumasengwi nga guŵa la sembi zakupiriza ndipu ndopa zinyaki zosi wazidirengi musina mwa guŵa la sembi.+31 Watongeku mafuta ngosi nga mbuzi+ yo nge mo atuzgiyaku mafuta ku sembi ya chimangu,+ ndipu wasembi wangawotchengi paguŵa la sembi kuti ngasunkhi josi kuti yije sembi ya kafungu kamampha* kwaku Yehova. Wasembi wabenekeriyengi ubudi wa munthu yo ndipu Chiuta wamugowokiyengi.32 “‘Kweni asani munthu yo wakhumba kupereka mwana wa mbereri nge sembi ya ubudi, wazi ndi mwana wa mbereri munthukazi wambula kalema.33 Iyu waŵikengi janja laki pamutu wa mwana wa mbereri yo yiperekekengi nge sembi ya ubudi ndipu wayibayengi pamalu ngo abayiyapu nyama yo yiperekeka nge sembi yakupiriza.+34 Wasembi watongi zinyaki mwa ndopa za sembi ya ubudi ndi chikumbu chaki ndipu wazipakengi kumasengwi nga guŵa la sembi zakupiriza+ ndipu ndopa zinyaki zosi wazidirengi musina mwa guŵa la sembi zakupiriza.35 Watongeku mafuta ngosi nga mwana wa mbereri yo nge mo atole mafuta ku mwana wa mbereri munthulumi yo waperekeka nge sembi ya chimangu, ndipu wasembi wawotchengi mafuta ngo paguŵa la sembi kuti ngasunkhi josi. Iyu wangawotchiyengi pachanya pa sembi zakotcha ndi motu zakuperekeka kwaku Yehova.+ Wasembi wabenekeriyengi ubudi wo munthu yo wachita ndipu Chiuta wamugowokiyengi.+
tum_Latn